
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2711 

15 Δεκεμβρίου 2015 


ΑΠΟΦΑΣΕΙ Σ 

Αριθμι. 2038/133890 

Διαδικασία είσπραξης υπέρ ΕΛΓΟ-ΔΗΜΗΤΡΑ της ειδι¬ 
κής εισφοράς 0,75 % κατά μέγιστο επί της ανά κιλό 
τιμής του εισκομιζόμενου γάλακτος. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

1.1 του άρθρου 54 του Ν. 4186/2013 (ΦΕΚ Α' 193) που 
αντικαθιστά το άρθρο 13 του Ν. 3698/2008 (ΦΕΚ Α' 198) 

1.2 του άρθρου 33 του Ν. 2538/1997 (Α' 242) 

1.3 των παρ. 9 και 10 του άρθρου 94 του Ν. 2127/1993 
(ΦΕΚ Α' 48) όπως αυτή αντικαταστάθηκε με την παρά¬ 
γραφο 2 του άρθρου 3 του Ν. 2332/1995 (ΦΕΚ Α' 181) 
και τροποποιήθηκε με την παρ. 10 του άρθρου 30 του 
Ν. 3147/2003 (ΦΕΚ Α' 135) 

1.4 του άρθρου 22, παράγραφος 3 του Ν. 992/1979 
"Περί οργανώσεως και διοικητικών υπηρεσιών για την 
εφαρμογή της Συνθήκης της Προσχώρησης της Ελλά¬ 
δας στις Ευρωπαϊκές Κοινότητες και ρύθμισης συναφών 
θεσμικών και οργανωτικών θεμάτων" (ΦΕΚ Α' 280) 

1.5 το Ν.δ. 356/1974 «Κώδικας Εισπράξεων Δημοσίων 
Εσόδων (ΚΕΔΕ)» (Α' 90) 

1.6 του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που τέθηκε σε ισχύ 
με το πρώτο άρθρο του υπ’ αριθμ. 63/2005 Προεδρικού 
διατάγματος περί «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

1.7 του Π.δ. 70/2015 (ΦΕΚ Α' 114) «Ανασύσταση των 
Υπουργείων ....» και ιδίως του άρθρου 4 

1.8 του Π.δ. 73/2015 (ΦΕΚ Α' 116) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» 

1.9 του Π.δ. 16/1989 «Κανονισμός λειτουργίας Δ.Ο.Υ. 
και των τοπικών Γραφείων και καθήκοντα υπαλλήλων 
αυτών» (Α' 6) όπως ισχύει 

1.10 της αριθ. Υ26/2015 απόφασης του Πρωθυπουρ¬ 
γού για την «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Μάρκο 
Μπόλαρη» 


1.11 της υπ’ αριθ. 341243/2008 (ΦΕΚ Β' 2402) υπουρ¬ 
γικής απόφασης για την «Διαδικασία είσπραξης υπέρ 
ΕΛΟΓΑΚ της ειδικής εισφοράς 0,75% επί της ανά κιλό 
τιμής του εισκομιζόμενου αγελαδινού, πρόβειου και γί- 
δινου γάλακτος» 

1.12 της υπ’ αριθ. 312900/2009 (ΦΕΚ Β' 1670) της κοινής 
υπουργικής απόφασης για τον καθορισμό της διαδικα¬ 
σίας καταβολής και είσπραξης εισφοράς για το γάλα 
και τα προϊόντα γάλακτος που προέρχονται από χώρες 
της ΕΕ ή τρίτες χώρες βάσει του άρθρου 13 παρ. 3 του 
Ν. 3698/2008 

1.13 της αριθ. 188763/2011 κοινής υπουργικής απόφασης 
«Σύσταση Οργανισμού ΕΛΓΟ ΔΗΜΗΤΡΑ ...»(Α' 2286) 

1.14 της αριθ. 175180/2011 κοινής υπουργικής απόφασης 
«Αντικατάσταση της αριθ. 296113/2006 κοινής υπουργι¬ 
κής απόφασης ...»(Β' 1721) 

1.15 της αριθ. 1140176 ΕΞ 2012 απόφασης του Υπουργού 
Οικονομικών με την οποία έχει ανατεθεί στις Δ.Ο.Υ. η 
είσπραξη εσόδων του Ελληνικού Γεωργικού Οργανισμού 
«ΔΗΜΗΤΡΑ» (Β' 2756) 

1.16 της αριθ. Υ29 απόφασης του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλαράκη» (Β' 2168) 

2. Την από 9/10/2015 εισήγηση της Δ/νσης Κτηνοτρο- 
φικών Υποδομών και Μεταποίησης Ζωικών Προϊόντων. 

3. Το γεγονός ότι από την παρούσα απόφαση δεν 
προκαλείται πρόσθετη δαπάνη σε βάρος του Κρατικού 
Προϋπολογισμού. 

4. Την αριθ. 288/118599/30-10-2015 εισήγηση ΓΔΟΥ, 
αποφασίζουμε: 

Άρθρο 1 

Σκοπός - Πεδίο Εφαρμογής 

1. Με την παρούσα απόφαση καθορίζεται η διαδικασία 
και ο τρόπος καταβολής, είσπραξης και απόδοσης στον 
ΕΛΓΟ-ΔΗΜΗΤΡΑ της ειδικής εισφοράς 0.75 % επί της 
ανά κιλό τιμής του εισκομιζόμενου από τους «αγορα¬ 
στές» γάλακτος. 

2. Για τους σκοπούς της παρούσας απόφασης: 

2.1. Με τον όρο «παραγωγοί» νοούνται οι μεμονωμένοι 
κτηνοτρόφοι, φυσικά ή και νομικά πρόσωπα ή ομάδες 
κτηνοτροφών ή άλλα νομικά πρόσωπα που τους εκ¬ 
προσωπούν και αναλαμβάνουν για λογαριασμό τους 
την εμπορία του γάλακτος που παράγουν. 

2.2. Με τον όρο «αγοραστής» νοείται η επιχείρηση ή 
ομάδα που: 

α) αγοράζει γάλα από παραγωγούς προκειμένου, δι¬ 
αζευκτικά ή σωρευτικά, να το συλλέξει, αποθηκεύσει, 
ψύξει, τυποποιήσει, συσκευάσει, μεταποιήσει ή και με- 
ταπωλήσει για την ίδια ή άλλον στο πλαίσιο συγκεκρι¬ 
μένης σύμβασης 

β) αγοράζει γάλα νωπό ή θερμικά επεξεργασμένο, 
συμπυκνωμένο, κρέμα γάλακτος, τυρόπηγμα, σκόνη 
γάλακτος ή πρωτεϊνών γάλακτος, άμεσα, από την ΕΕ 
ή τρίτες χώρες, για περαιτέρω μεταποίηση σε γαλα¬ 
κτοκομικά προϊόντα ή και επιδόρπια με βάση το γάλα 
ή μεταπώληση. 

2.3. Με τον όρο «εισκόμιση γάλακτος» νοείται η δή¬ 
λωση από τους αγοραστές γάλακτος των ποσοτήτων 
παραλαβής γάλακτος με την αντίστοιχη αξία τους ανά 
παραγωγό και είδος γάλακτος. 

3. Ο υπολογισμός της ειδικής εισφοράς βασίζεται σε 
έναν επιμερισμό του 0,75% επί της ανά κιλό τιμής του 
εισκομιζόμενου γάλακτος μεταξύ των «παραγωγών» και 
των «αγοραστών» σύμφωνα με την παρ. 1 του άρθρου 13 
του νόμου 3698/2008 όπως τροποποιήθηκε με το άρθρο 
54 του νόμου 4186/2013 (Α 193). 

Αρθρο 2 

Διαδικασία καταβολής της εισφοράς 

1. Αποκλειστική ευθύνη για την είσπραξη της εισφοράς 
και καταβολή αυτής στον ΕΛΓΟ-ΔΗΜΗΤΡΑ έχουν οι 
«αγοραστές» γάλακτος του άρθρου 1 που λειτουργούν 
ως πρώτοι αγοραστές εντός της χώρας. Στην περίπτω¬ 
ση καθετοποιημένης μονάδας αξιοποίησης γάλακτος 
υπόχρεος καταβολής του συνόλου της εισφοράς στον 
ΕΛΓΟ-ΔΗΜΗΤΡΑ είναι η ίδια η επιχείρηση για την πο¬ 
σότητα που αξιοποιεί. 

2. Η ειδική εισφορά καταβάλλεται στον ΕΛΓΟ-ΔΗΜΗ¬ 
ΤΡΑ το αργότερο ένα μήνα μετά την τιμολόγηση της 
αγοράς του γάλακτος. Σε διαφορετική περίπτωση η 
οφειλή θα τοκίζεται με το εκάστοτε ισχύον επιτόκιο των 
εντόκων γραμματίων του Ελληνικού Δημοσίου. Η ειδική 
εισφορά επιβαρύνεται με χαρτόσημο 3,6%. 

3. Σε περίπτωση καθετοποιημένης μονάδας αξιοποί¬ 
ησης γάλακτος που δεν γίνεται τιμολόγηση η ειδική 
εισφορά διασταυρώνεται με βάση τη μέση τιμή του γά¬ 
λακτος όπως αυτή καταγράφεται από τον ΕΛΓΟ ΔΗΜΗ¬ 
ΤΡΑ μέσα από τη διαδικασία της δήλωσης εισκομίσεων. 

4. Δεν καταβάλλεται ειδική εισφορά για τα προϊόντα 
που αγοράζονται σε συσκευασίες λιανικής προς άμεση 
κατανάλωση. 

Αρθρο 3 

Διαδικασία έγκρισης αγοραστών 

1,'Ολοι οι αγοραστές οποιοσδήποτε ποσότητας γάλα¬ 
κτος ή γαλακτοκομικών προϊόντων θα πρέπει να έχουν 
λάβει σχετική έγκριση από τον ΕΛΓΟ-ΔΗΜΗΤΡΑ ο οποίος 
τους καταχωρεί σε ειδική βάση δεδομένων για την οποία 
έχει την ευθύνη τήρησης και συνεχούς ενημέρωσης. Η 
εν λόγω βάση δεδομένων κοινοποιείται και στο Τμήμα 
Αξιοποίησης, Μεταποίησης και Τυποποίησης Προϊόντων 
Ζωικής Παραγωγής της Δ/νσης Κτηνοτροφικών Υπο¬ 
δομών και Μεταποίησης Ζωικών Προϊόντων (Δ/νση ΚΥ 
και ΜΖΠ) με γνωστοποίηση τυχόν τροποποίησης ή επι- 
καιροποίησή της ενώ κοινοποίηση των εγκρίσεων στην 
περιοχή αρμοδιότητάς τους λαμβάνουν και οι Δ/νσεις 


Αγροτικής Οικονομίας και Κτηνιατρικής των Περιφερει¬ 
ακών Ενοτήτων της χώρας. 

2. Η έγκριση χορηγείται άπαξ από τον ΕΛΓΟ-ΔΗΜΗ¬ 
ΤΡΑ ύστερα από αίτηση του ενδιαφερομένου που υπο¬ 
βάλλεται στη Δ/νση Διαχείρισης Ελέγχων Γάλακτος και 
Κρέατος. Η αίτηση στην οποία αναφέρεται ο Α.Φ.Μ. και η 
Δ.Ο.Υ. στην οποία υπάγεται ο «αγοραστής» θα πρέπει να 
συνοδεύεται από τα εξής δικαιολογητικά (Υπόδειγμα 1): 

2.1. Πιστοποιητικό εγγραφής στο οικείο εμπορικο-βι- 
οτεχνικό ή βιομηχανικό επιμελητήριο. 

2.2. Αδεια λειτουργίας των κτηνιατρικών υπηρεσιών 
για τις εγκαταστάσεις της παραγωγικής μονάδας ή τυ¬ 
χόν ισχύουσες παρεκκλίσεις και αντίστοιχη άδεια στην 
περίπτωση που ο «αγοραστής» ασκεί μόνο εμπορική 
δραστηριότητα. Στην περίπτωση της εμπορικής δρα¬ 
στηριότητας απαιτείται και η προσκόμιση ισχύουσας 
άδειας καταλληλότητας των οχημάτων μεταφοράς γά¬ 
λακτος, ιδιόκτητων ή συνεργαζόμενων. Λόγω της φύσης 
των εν λόγω αδειών, που δεν έχουν μακροχρόνια ισχύ, 
απαιτείται κάθε φορά προσκόμιση ανανέωσης ή νέας 
άδειας προκειμένου να μην κινηθεί η κατωτέρω διαδι¬ 
κασία ανάκλησης της έγκρισης. 

2.3. Υπεύθυνη Δήλωση του Αρθρου 8 του Ν. 1599/1986 
όπου ο αγοραστής θα δηλώνει: 

(α) ότι διαθέτει χώρους όπου ο ΕΛΓΟ-ΔΗΜΗΤΡΑ μπο¬ 
ρεί να συμβουλευτεί τη λογιστική αποθήκης, τα μητρώα 
και τα άλλα έγγραφα σχετικά με την καταχώρηση των 
εισκομιζομένων ποσοτήτων γάλακτος στην επιχείρηση 
και αποδέχεται τη διεξαγωγή ελέγχων από τις εθνικές 
Αρχές, 

(β) ότι αναλαμβάνει να ενημερώνει τη λογιστική απο¬ 
θήκης, τα μητρώα και τα άλλα έγγραφα σχετικά με την 
καταχώρηση των εισκομιζομένων/εισαγόμενων ποσο¬ 
τήτων γάλακτος και γαλακτοκομικών προϊόντων στην 
επιχείρηση, 

(γ) ότι αναλαμβάνει τη δέσμευση να διαβιβάζει στον 
ΕΛΓΟ-ΔΗΜΗΤΡΑ τα στοιχεία για τις εισκομιζόμενες/ 
εισαγόμενες ποσότητες γάλακτος και γαλακτοκομι¬ 
κών προϊόντων στην επιχείρηση όπως ορίζονται στην 
παρούσα απόφαση, 

(δ) ότι οποιαδήποτε μεταβολή ή παύση των εργασιών 
της επιχείρησης θα κοινοποιείται στον ΕΛΓΟ-ΔΗΜΗΤΡΑ 
με βεβαίωση από την αρμόδια ΔΟΥ και 

(ε) το όνομα του νομίμου εκπροσώπου της επιχείρη¬ 
σης ο οποίος θα υπογράφει και την υπεύθυνη δήλωση. 

3. Στην περίπτωση που δεν ισχύουν πλέον για τους 
αγοραστές τουλάχιστον ένα από τα παραπάνω δικαιο- 
λογητικά ή οι δεσμεύσεις τους στην υπεύθυνη δήλωση 
η έγκριση ανακαλείται από τον ΕΛΓΟ-ΔΗΜΗΤΡΑ, με 
την επιφύλαξη των περιπτώσεων ανωτέρας βίας και 
τις δεόντως αιτιολογημένες εξαιρετικές περιστάσεις, 
οι οποίες εξετάζονται από τον ΕΛΓΟ-ΔΗΜΗΤΡΑ μετά 
από αίτηση του ενδιαφερομένου. 

4. Μετά από αίτηση του αγοραστή, που υποβάλλεται 
στον ΕΛΓΟ-ΔΗΜΗΤΡΑ, η ανακληθείσα έγκριση επανα- 
χορηγείται, μετά την παρέλευση τουλάχιστον 3 μηνών 
από την ανάκλησή της εφόσον, μετά από έλεγχο των 
υπηρεσιών του ΕΛΓΟ-ΔΗΜΗΤΡΑ, διαπιστωθεί ότι έπαψαν 
πλέον να υφίστανται οι λόγοι ανάκλησης της έγκρισης. 
Η επαναχορήγηση μπορεί να γίνει νωρίτερα στην περί¬ 
πτωση που η ανάκληση έγινε λόγω μακροχρόνιας αδρά¬ 
νειας του αγοραστή ο οποίος τελικά αιτείται εκ νέου 
έγκριση νωρίτερα από τους τρεις μήνες της ανάκλησης. 

5. Οι εγκρίσεις που έχουν χορηγηθεί από τον ΕΛΓΟ- 
ΔΗΜΗΤΡΑ μέχρι την έκδοση της παρούσας είναι σε ισχύ. 

6. Στους «αγοραστές» οι οποίοι προβαίνουν στην 
αγορά γάλακτος χωρίς προηγουμένως να έχουν τύχει 
έγκρισης, γίνεται από τον ΕΛΓΟ-ΔΗΜΗΤΡΑ έγγραφη 
σύσταση προς συμμόρφωση εντός 2 μηνών από την 
αποδεδειγμένη παραλαβή της σύστασης και στην πε¬ 
ρίπτωση που αυτό δεν συμβεί, επιβάλλεται πρόστιμο 
500€ το οποίο διπλασιάζεται σε περίπτωση μη συμ¬ 
μόρφωσης εντός διμήνου από την απόφαση επιβολής 
προστίμου και προσαυξάνεται κατά 500€ ανά δίμηνο 
επιπλέον καθυστέρησης. 

Τα εν λόγω πρόστιμα επιβάλλονται με απόφαση του 
αρμόδιου Γενικού Γραμματέα του Υπ. Αγροτικής Ανά¬ 
πτυξης και Τροφίμων μετά από πρόταση του ΕΛΓΟ- 
ΔΗΜΗΤΡΑ και εισήγηση της Δ/νσης ΚΥ και ΜΖΠ. 

7. Οι ίδιες διαδικασίες έγκρισης ισχύουν και για τους 
παραγωγούς γάλακτος με καθετοποιημένη μονάδα που 
αξιοποιούν οι ίδιοι το γάλα που παράγουν με αντιστοί- 
χιση της εγγραφής σε επιμελητήριο στην εγγραφή στο 
μητρώο αγροτών και αγροτικών εκμεταλλεύσεις κατ' 
εφαρμογή του Νόμου 3874/2010 (Α' 151). 

Αρθρο 4 

Διαδικασία γνωστοποίησης των εισκομισθέντων 
ποσοτήτων γάλακτος και υποχρεώσεις «αγοραστών» 
και «παραγωγών» 

1. Κάθε «αγοραστής» γάλακτος είναι υποχρεωμένος 
να αποστέλλει στον ΕΛΓΟ-ΔΗΜΗΤΡΑ δύο (2) φορές το 
χρόνο πλήρως συμπληρωμένη μηχανογραφημένη συ¬ 
γκεντρωτική αναλυτική κατάσταση των εισκομίσεων 
που πραγματοποιήθηκαν από «παραγωγούς», συμπερι¬ 
λαμβανομένων των παραγωγών που εκδίδουν τιμολόγιο 
πώλησης αγροτικών προϊόντων, ξεχωριστά για το κάθε 
είδος γάλακτος, σύμφωνα με το αντίστοιχο υπόδειγμα 2. 

Ειδικότερα: 

α) Περίοδος από 1 Ιανουάριου έως και 31 Αυγούστου 

Οι καταστάσεις με τις αγορές γάλακτος της περιόδου 
11ανουάριου έως και 31 Αυγούστου αποστέλλονται στον 
ΕΛΓΟ-ΔΗΜΗΤΡΑ το αργότερο μέχρι 30 Σεπτεμβρίου 
του τρέχοντος ημερολογιακού έτους. 

β) Περίοδος 1 Σεπτεμβρίου έως και 31 Δεκεμβρίου 

Οι καταστάσεις με τις αγορές γάλακτος της περιόδου 
1 Σεπτεμβρίου έως και 31 Δεκεμβρίου αποστέλλονται 
στον ΕΛΓΟ-ΔΗΜΗΤΡΑ το αργότερο μέχρι 31 Ιανουάριου 
του επόμενου ημερολογιακού έτους. 

2. Για το αγελαδινό γάλα συνεχίζεται η αποστολή της 
αντίστοιχης κατάστασης σε μηνιαία βάση όπως ίσχυε 
μέχρι τη λήξη του συστήματος των ποσοστώσεων αγε¬ 
λαδινού γάλακτος στις 31 Μαρτίου 2015. Οι παραγωγοί 
που προβαίνουν αποκλειστικά σε απευθείας πώληση 
γάλακτος αποστέλλουν τις καταστάσεις στις προθε¬ 
σμίες της παρ. 1 του παρόντος άρθρου. 

3. Στις καταστάσεις εισκομίσεων αναγράφονται επι¬ 
πλέον ο κωδικός εκμετάλλευσης του παραγωγού και ο 
αριθμός πρωτοκόλλου του δελτίου εμβολιασμού ή/και 
του δελτίου ορολογικού ελέγχου των αιγοπροβάτων 
κατά της βρουκέλλωσης. 

4. Οι ανωτέρω καταστάσεις είναι μηχανογραφημένες 
και αποστέλλονται στον ΕΛΓΟ-ΔΗΜΗΤΡΑ και σε ηλε¬ 
κτρονική μορφή. Με την ολοκλήρωση και επίσημη λει¬ 
τουργία της ειδικής ψηφιακής εφαρμογής στο σύστημα 
ΑΡΤΕΜΙΣ, η οποία θα καθοριστεί με ειδική υπουργική 


απόφαση, η υποβολή των ανωτέρω στοιχείων θα γίνεται 
διαδικτυακά. 

5. Σε περίπτωση που σε μία από τις ανωτέρω περιό¬ 
δους της παρ. 1 του παρόντος άρθρου δεν έγιναν αγο¬ 
ρές γάλακτος οι «αγοραστές» οφείλουν να ενημερώνουν 
εγγράφως τον ΕΛΓΟ-ΔΗΜΗΤΡΑ εντός των ανωτέρω 
προθεσμιών. 

6. Την υποχρέωση αποστολής των παραπάνω στοι¬ 
χείων έχουν και οι παραγωγοί με καθετοποιημένη 
κτηνοτροφική εκμετάλλευση για το γάλα που οι ίδιοι 
αξιοποιούν. 

7. Κατά παρέκκλιση των ανωτέρω, στην περίπτωση 
των νομικών προσώπων που εκπροσωπούν έναν αριθμό 
παραγωγών όπως γαλακτοκομικοί συνεταιρισμοί που 
συγκεντρώνουν το γάλα για λογαριασμό των μελών 
τους και στη συνέχεια το παραδίδουν σε «αγοραστές», 
την υποχρέωση αποστολής των αναλυτικών καταστάσε¬ 
ων ανά παραγωγό - κτηνοτρόφο στον ΕΛΓΟ-ΔΗΜΗΤΡΑ 
στις προβλεπόμενες προθεσμίες έχουν αυτά τα νομικά 
πρόσωπα. Οι αναλυτικές αυτές καταστάσεις κοινοποι¬ 
ούνται από τα νομικά πρόσωπα και στους αγοραστές. 

Γ ια την καταβολή της εισφοράς υπόχρεοι παραμένουν 
οι «αγοραστές» του γάλακτος που παρακρατούν από 
τα εν λόγω νομικά πρόσωπα το συνολικό ποσοστό της 
εισφοράς που αναλογεί στους παραγωγούς-μέλη τους 
και αποδίδουν το σύνολο της εκάστοτε οφειλόμενης 
ειδικής εισφοράς στον ΕΛΓΟ-ΔΗΜΗΤΡΑ. 

8. Οι αγοραστές του άρθρου 1 παρ. 2.2.β οφείλουν 
να δηλώνουν στον ΕΛΓΟ-ΔΗΜΗΤΡΑ κάθε μήνα, μαζί 
το μηνιαίο ισοζύγιο γάλακτος που προβλέπεται στην 
υπ’ αριθμ. 175180/2011 (ΦΕΚ Β' 1721) κοινής υπουργικής 
απόφασης, όπως ισχύει κάθε φορά, τις ποσότητες σε 
κιλά, την αξία και την προέλευση (Ε.Ε. ή τρίτων χωρών), 
σύμφωνα με το συνημμένο υπόδειγμα 3. 

9. Βάσει των ταυτοποιητικών στοιχείων των «παραγω¬ 
γών» (Ονοματεπώνυμο, Διεύθυνση, ΑΦΜ - ΔΟΥ, κωδικός 
εκμετάλλευσης, τηλέφωνο επικοινωνίας) ο ΕΛΓΟ-ΔΗΜΗ¬ 
ΤΡΑ καταχωρεί αυτούς σε ειδικό μητρώο και αποδίδει 
σε κάθε έναν από αυτούς έναν μοναδικό κωδικό αριθμό, 
ο οποίος γνωστοποιείται στους ίδιους τους «παραγω¬ 
γούς» αλλά και στους «αγοραστές» και αποτελεί απα¬ 
ραίτητο στοιχείο για τη διεκπεραίωση υποθέσεων σε 
σχέση με τον ΕΛΓΟ-ΔΗΜΗΤΡΑ. Οι «αγοραστές» οφεί¬ 
λουν να διαβιβάζουν στον ΕΛΓΟ-ΔΗΜΗΤΡΑ άμεσα τα 
ταυτοποιητικά στοιχεία τυχόν νέου «παραγωγού» με 
τον οποίο συνεργάζονται για πρώτη φορά και φέρουν 
την ευθύνη επιβεβαίωσης της ορθότητας των στοιχείων 
που διαβιβάζουν στον ΕΛΓΟ-ΔΗΜΗΤΡΑ. 

10. Οι «αγοραστές» καθώς και οι «παραγωγοί» γάλα¬ 
κτος είναι υποχρεωμένοι: 

1. Να τηρούν, χωριστά για το κάθε είδος γάλακτος, 
λογιστική καταχώριση του συνόλου των ποσοτήτων 
γάλακτος που έχουν παραδοθεί σε αυτούς ή αντίστοιχα 
έχουν παραδώσει καθώς και όλων των ειδών γάλακτος 
ή γαλακτοκομικών προϊόντων για περαιτέρω μεταποί¬ 
ηση που προέρχονται από την ΕΕ ή τρίτες χώρες και 
να διατηρούν αυτά τουλάχιστον για πέντε (5) ημερο¬ 
λογιακά έτη. 

2. Να θέτουν στη διάθεση των υπαλλήλων του ΕΛΓΟ- 
ΔΗΜΗΤΡΑ οι οποίοι διενεργούν τακτικούς και έκτακτους 
ελέγχους, κάθε στοιχείο και πληροφορία που αφορά 
στην αγορά, επεξεργασία, παραγωγή και πώληση γα¬ 
λακτοκομικών προϊόντων. 



31058 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Κάθε αγοραστής γάλακτος προκειμένου να εντα¬ 
χθεί στο μειωμένο ποσό της ειδικής εισφοράς όπως 
προβλέπεται στο άρθρο 54 του Νόμου 4186/2013 (ΦΕΚ 
Α' 193) υποχρεούται να δηλώσει στη Διεύθυνση Διαχεί¬ 
ρισης Ελέγχων Γάλακτος και Κρέατος του ΕΛΓΟ-ΔΗ- 
ΜΗΤΡΑ τον τρόπο με τον οποίο θα πραγματοποιεί τον 
έλεγχο ποιότητας στα δείγματα του νωπού γάλακτος 
που παραλαμβάνει από τους παραγωγούς. 

Για το σκοπό αυτό οι αγοραστές οφείλουν να απο- 
στείλουν το αργότερο μέχρι 31 Ιανουάριου κάθε χρόνο 
υπεύθυνη δήλωση στην οποία θα δηλώνεται το εργα¬ 
στήριο ελέγχου γάλακτος με το οποίο θα πραγματο¬ 
ποιούνται οι αναλύσεις γάλακτος που προβλέπονται 
από τον Καν. (ΕΚ) 853/2004, όπως ισχύει κάθε φορά. 

Σε περίπτωση που οι αγοραστές γάλακτος συνερ¬ 
γάζονται στα πλαίσια του αυτοελέγχου, με ιδιωτικά 
εργαστήρια ή εργαστήρια αυτοελέγχου ή τα κατά τό¬ 
πους εργαστήρια του ΕΛΓΟ-ΔΗΜΗΤΡΑ υποχρεούνται να 
συνάπτουν μεταξύ τους συμφωνητικά συνεργασίας, τα 
πρωτότυπα των οποίων οφείλουν να αποστέλλουν στην 
Διεύθυνση Διαχείρισης Ελέγχων Γάλακτος και Κρέατος 
του ΕΛΓΟ ΔΗΜΗΤΡΑ άμεσα με την υπογραφή τους πλή¬ 
ρως συμπληρωμένα, σφραγισμένα και υπογεγραμμένα 
από τους δύο συμβαλλομένους (υπόδειγμα 4). Η ημε¬ 
ρομηνία υπογραφής του συμφωνητικού δεν μπορεί να 
είναι μεταγενέστερη της ημερομηνίας αποστολής των 
καταστάσεων εισκομίσεων - παραδόσεων γάλακτος και 
θα πρέπει να αποστέλλονται το αργότερο σε έναν μήνα 
από την έναρξη ισχύος τους. Σε περίπτωση μη αποστο¬ 
λής συμφωνητικού η εισφορά θα υπολογίζεται από τον 
ΕΛΓΟ-ΔΗΜΗΤΡΑ στο 0.75 % της ανά κιλό αξίας γάλα¬ 
κτος. Όταν διακοπεί η συνεργασία με το εργαστήριο, 
ο αγοραστής γάλακτος και το εργαστήριο ανάθεσης 
υποχρεούνται να ενημερώσουν άμεσα εγγράφως τον 
ΕΛΓΟ-ΔΗΜΗΤΡΑ. 

12. Ο ΕΛΓΟ ΔΗΜΗΤΡΑ αποστέλλει στο Τμήμα Αξιοποί¬ 
ησης, Μεταποίησης και Τυποποίησης Προϊόντων Ζωικής 
Παραγωγής της Δ/νσης ΚΥ και ΜΖΠ με τη συγκέντρωση 
τουλάχιστον του 70 % των στοιχείων των εγκεκριμένων 
αγοραστών πλήρη ανάλυση των δηλωμένων ποσοτήτων 
ανά είδος γάλακτος, την αντίστοιχη συνολική παρα¬ 
κράτηση εισφοράς και τη διαμορφούμενη μέση τιμή 
ανά είδος γάλακτος. Ο ΕΛΓΟ ΔΗΜΗΤΡΑ επικαιροποιεί 
τα ανωτέρω με την ολοκλήρωση της συγκέντρωσης 
των στοιχείων και ενημερώνει το Τμήμα Αξιοποίησης, 
Μεταποίησης και Τυποποίησης Προϊόντων Ζωικής Παρα¬ 
γωγής της Δ/νσης ΚΥ και ΜΖΠ άμεσα για οποιαδήποτε 
εξέλιξη σχετικά με την ανωτέρω διαδικασία είσπραξης 
εισφοράς. 

Αρθρο 5 

Έλεγχοι 

1. Οι έλεγχοι της παρούσας ανατίθενται στον ΕΛΓΟ- 
ΔΗΜΗΤΡΑ, ο οποίος με τις υπηρεσίες των εποπτειών, 
των εργαστηρίων και τις αρμόδιες Διευθύνσεις της Κε¬ 
ντρικής Υπηρεσίας του, διενεργεί τακτικούς διοικητικούς 
και επιτόπιους ελέγχους σε όλους τους αγοραστές γά¬ 
λακτος. Τα αποτελέσματα των τακτικών ελέγχων του 
ΕΛΓΟ-ΔΗΜΗΤΡΑ, κοινοποιούνται στη Διεύθυνση ΚΥ και 
ΜΖΠ. 

Οι διοικητικοί έλεγχοι αφορούν στην έγκαιρη απο¬ 
στολή των στοιχείων στον ΕΛΓΟ-ΔΗΜΗΤΡΑ. Ο έλεγχος 


πραγματοποιείται ταυτόχρονα με τον έλεγχο των ισο¬ 
ζυγίων και σύμφωνα με τα όσα ορίζονται στην κοινής 
υπουργικής απόφασης 175180/2011 (ΦΕΚ Β' 1721). Στους 
ελέγχους περιλαμβάνεται και δειγματοληπτικός έλεγ¬ 
χος σε ποσοστό 5% των παραγωγών από τυχαίο δείγμα 
που αφορά τουλάχιστον αντιπαραβολή τιμολογίων με 
δηλώσεις στοιχείων εισκομίσεων γάλακτος και μητρώο 
κτηνιατρικής βάσης δεδομένων. 

2. Οι έλεγχοι που αφορούν στην αξιολόγηση των ερ¬ 
γαστηρίων αυτοελέγχου των επιχειρήσεων γάλακτος 
καθορίζονται με ειδικές διατάξεις. 

Αρθρο 6 
Κυρώσεις 

1. Σε περίπτωση που ο «αγοραστής» γάλακτος δεν 
ανταποκριθεί σε οποιαδήποτε από τις υποχρεώσεις που 
αναφέρονται στην παρούσα απόφαση μετά και από έγ¬ 
γραφη προειδοποίηση του ΕΛΓΟ ΔΗΜΗΤΡΑ, επιβάλλο¬ 
νται, από τον αρμόδιο Γ ενικό Γ ραμματέα του Υπ. Αγρο¬ 
τικής Ανάπτυξης και Τροφίμων, μετά από πρόταση του 
ΕΛΓΟ-ΔΗΜΗΤΡΑ και εισήγηση της Δ/νσης ΚΥ και ΜΖΠ, 
ανάλογα με την περίπτωση, τα παρακάτω πρόστιμα: 

1. Για την μη έγκαιρη αποστολή των στοιχείων εισκο- 
μίσεων γάλακτος επιβάλλεται πρόστιμο μέχρι 3% της 
αξίας της συνολικής ετήσιας εισκομισθείσας ποσότητας 
γάλακτος του προηγούμενου ημερολογιακού έτους και 
στην περίπτωση που αυτή η εισκόμιση δεν είναι γνωστή 
πρόστιμο ύψους τουλάχιστον 500 €. 

2. Για την μη ακριβή αποστολή στοιχείων εισκομίσεων 
γάλακτος, ως προς τις ποσότητες και την αξία αυτών 
από κάθε παραγωγό, επιβάλλεται πρόστιμο μέχρι 5% 
της συνολικής αξίας του γάλακτος που δεν δηλώθηκε. 

Σε περίπτωση υποτροπής όλα τα πρόστιμα των ανω¬ 
τέρω περιπτώσεων διπλασιάζονται. 

2. Για την επιβολή των κυρώσεων συνεκτιμώνται η 
σοβαρότητα και η επαναληψιμότητα της παράβασης, η 
ποσότητα γάλακτος στην οποία αφορά, το μέγεθος της 
επιχείρησης σε τοπική ή πανελλήνια κλίμακα, ο αριθμός 
των απασχολούμενων κλπ. Σε κάθε περίπτωση το επι¬ 
βαλλόμενο πρόστιμο, για κάθε παράβαση, δεν μπορεί να 
υπερβεί το 5% του κύκλου εργασιών της επιχείρησης 
του προηγούμενου οικονομικού έτους. 

3. Τα ανωτέρω πρόστιμα δεν επιβάλλονται όταν δι¬ 
απιστώνονται από τον ΕΛΓΟ-ΔΗΜΗΤΡΑ περιπτώσεις 
ανωτέρας βίας ή εξαιρετικές περιστάσεις δεόντως αι¬ 
τιολογημένες, οι οποίες κοινοποιούνται στη Δ/νση ΚΥ 
και ΜΖΠ. 

Αρθρο 7 
Ενστάσεις 

Κατά των επιβαλλόμενων προστίμων, οι ενδιαφερό¬ 
μενοι έχουν δικαίωμα υποβολής ένστασης εντός δια¬ 
στήματος 10 εργάσιμων ημερών από την παραλαβή της 
απόφασης επιβολής προστίμου, η οποία κατατίθεται 
στη Δ/νση ΚΥ και ΜΖΠ και εξετάζεται από τριμελή επι¬ 
τροπή που αποτελείται από έναν εκπρόσωπο της Δ/ 
νσης ΚΥ και ΜΖΠ. Κατά την εξέταση των ενστάσεων 
λαμβάνονται υπόψη, πέραν των στοιχείων βάσει της 
οποίας επεβλήθη η κύρωση, όλες οι παρατηρήσεις των 
ελεγκτών του ΕΛΓΟ-ΔΗΜΗΤΡΑ αλλά και τα πορίσματα 
της υπηρεσίας που εισηγήθηκε την επιβολή των κυρώ¬ 
σεων αλλά και οποιαδήποτε πληροφορία ή στοιχεία 
προκύψουν με οποιοδήποτε μέσο. 

Άρθρο 8 

Απόδοση των οφειλών 

Τα έσοδα που προκύπτουν από την απόδοση της ειδι¬ 
κής εισφοράς και κάθε πρόστιμο που προβλέπεται στην 
παρούσα απόφαση κατατίθενται υπέρ ΕΛΓΟ-ΔΗΜΗΤΡΑ 
στον αριθμό λογαριασμού ΙΒΑΝ ΟΡ82 0171 2150 0062 
1504 0040 569 που τηρείται στην Τράπεζα Πειραιώς, με 
όνομα καταθέτη την επωνυμία του αγοραστή οφειλέτη. 

Σε περίπτωση που οι αγοραστές δεν αποδίδουν έγκαι¬ 
ρα τις οφειλές τους από εισφορές ή από την επιβολή 
των προστίμων, αυτές βεβαιώνονται από τον ΕΛΓΟ- 
ΔΗΜΗΤΡΑ στην αρμόδια Δ.Ο.Υ.. 


Αρθρο 9 

Τελικές Διατάξεις 

Με την παρούσα απόφαση καταργούνται οι υπ’ αριθ. 
341243/2008 (ΦΕΚ Β' 2402) και 312900/2009 (ΦΕΚ Β' 1670) 
αποφάσεις. Οποιαδήποτε αναφορά στις ανωτέρω απο¬ 
φάσεις νοείται ότι αφορά στην παρούσα απόφαση. 

Στην παρούσα απόφαση προσαρτώνται τα υποδείγματα 
1 έως 4, τα οποία αποτελούν αναπόσπαστο μέρος αυτής. 

Η ισχύς της παρούσας είναι από τη δημοσίευσή της 
ωστόσο, με την έναρξη λειτουργίας της ειδικής ψηφι¬ 
ακής εφαρμογής στο ΑΡΤΕΜΙΣ, όπως αναφέρεται στην 
παρ. 4 του άρθρου 4, υποβάλλονται σε αυτήν και οι συ¬ 
νολικές εισκομίσεις γάλακτος της πρώτης περιόδου του 
2015, με καταληκτική προθεσμία την 31η Δεκεμβρίου 2015. 

ΠΑΡΑΡΤΗΜΑ 


Υπόδειγμα 1 


ΑΙΤΗΣΗ 

ΕΓΚΡΙΣΗΣ ΑΓΟΡΑΣΤΗ ΓΑΛΑΚΤΟΣ & ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ 


Προς : 

ΕΛ.Γ.Ο. - ΔΗΜΗΤΡΑ 

ΓΕΝΙΚΗ Δ/ΝΣΗ ΔΙΑΣΦΑΛΙΣΗΣ ΠΟΙΟΤΗΤΑΣ 

ΑΓΡΟΤΙΚΩΝ ΠΡΟΪΟΝΤΩΝ (ΓΔΔΠΑΠ) 

Δ/ΝΣΗ ΔΙΑΧΕΙΡΙΣΗΣ ΕΛΕΓΧΩΝ ΓΑΛΑΚΤΟΣ & ΚΡΕΑΤΟΣ 

Επωνυμία Επιχείρησης 

Νομική Μορφή 


Διακριτικός Τίτλος 


Έδρα / Πόλη Οδός 


Αριθ. ΤΚ 

Αρ. Τηλεφώνου 

Αρ. Ρ3χ 


Ε-ΙΠ3Μ 


ιστοσελίδα 

Α.Φ.Μ 



Δ.Ο.Υ. 


Στοιχεία Νόμιμου Εκπροσώπου 

Όνομα 


Επώνυμο: 


Ονοματεπώνυμο Πατέρα 


Αριθμός Δελτίου Ταυτότητας: 


Τηλ: 



Αιτούμαι την εγγραφή της ανωτέρω επιχείρησης στο μητρώο των 
εγκεκριμένων αγοραστών γάλακτος του ΕΛΓΟ ΔΗΜΗΤΡΑ για την αγορά 

. (συμπληρώστε τα 

είδη γάλακτος) από κτηνοτρόφους ή και γάλακτος ή γαλακτοκομικών 
προϊόντων από άλλους αγοραστές. 

Προς τούτο δηλώνω υπεύθυνα ότι : 

1. Έχω γνώση των υποχρεώσεων που πηγάζουν από το άρθρο 54 του Νόμου 4186/2013 

και την υπ' αριθ.ΚΥΑ 

2. Έχω γνώση των υποχρεώσεων που πηγάζουν από την υπ'αριθ. 175180/2011 (ΦΕΚ Β 
1721) ΚΥΑ σχετικά με την τήρηση ισοζυγίων γάλακτος και γαλακτοκομικών προϊόντων και θα 
παρακολουθώ τυχόν τροποποίησή της 

3. Η επιχείρησή μου διαθέτει χώρους όπου ο ΕΛ.Γ.Ο. «ΔΗΜΗΤΡΑ» μπορεί να 
συμβουλευτεί τη λογιστική αποθήκης, τα μητρώα και τα άλλα έγγραφα σχετικά με την 
καταχώρηση του εισκομιζόμενου γάλακτος και των γαλακτοκομικών προϊόντων που 
χρησιμοποιούνται για περαιτέρω μεταποίηση σε γαλακτοκομικά προϊόντα και επιδόρπια με βάση 
το γάλα και αποδέχομαι τη διεξαγωγή και διευκόλυνση των ελέγχων από τις αρμόδιες προς 
τούτο Αρχές. 

4. Αναλαμβάνω την ενημέρωση της λογιστικής αποθήκης, των μητρώων και των άλλων 
εγγράφων σχετικά με την καταχώρηση των εισκομιζομένων/εισαγόμενων ποσοτήτων γάλακτος 
και γαλακτοκομικών προϊόντων στην επιχείρηση και την προβλεπόμενη διαβίβασή τους στον 
ΕΛΓΟ-ΔΗ ΜΗΤΡΑ. 

5. Αναλαμβάνω τη δέσμευση να διαβιβάζω στον ΕΛΓΟ-ΔΗΜΗΤΡΑ τα στοιχεία για τις 
εισκομιζόμενες/εισαγόμενες ποσότητες γάλακτος και γαλακτοκομικών προϊόντων στην 
επιχείρηση 

6. Οποιαδήποτε μεταβολή ή παύση των εργασιών της επιχείρησης θα κοινοποιείται στον 
ΕΛΓΟ-ΔΗΜΗΤΡΑ με βεβαίωση από την αρμόδια ΔΟΥ 

7. Ο υπογράφων είναι ο νόμιμος ή εξουσιοδοτημένος εκπρόσωπος. 

Με την παρούσα συνυποβάλλονται: 

1. □ Άδεια λειτουργίας των κτηνιατρικών υπηρεσιών για τις εγκαταστάσεις της παραγωγικής μονάδας ή 
τυχόν ισχύουσες παρεκκλίσεις 

□ αντίστοιχη άδεια στην περίπτωση που ασκείται μόνο εμπορική δραστηριότητα συνοδευόμενη από 
ισχύουσα άδεια καταλληλότητας των οχημάτων μεταφοράς γάλακτος, ιδιόκτητων ή συνεργαζόμενων 

2. Βεβαίωση εγγραφής στο οικείο Εμπορικό/Βιοτεχνικό/Βιομηχανικό Επιμελητήριο 

3. Βεβαίωση έναρξης εργασιών και μεταβολών της αρμόδιας Δ.Ο.Υ. 

Ο ΑΪΤΩΝ / ΝΟΜΙΜΟΣ ΕΚΠΡΟΣΩΠΟΣ ΤΗΣ ΕΠΙΧΕΙΡΗΣΗΣ ή 
ΕΞΟΥΣΙΟΔΟΤΗΜΕΝΟΣ ΕΚΠΡΟΣΩΠΟΣ 


Ημερομηνία, 


(Ονοματεπώνυμο) 


ΣΦΡΑΓΙ ΔΑ/ΥΠΟ ΓΡΑΦΗ 

ΔΗΜΟΤΙΚΗ 

ΕΝΟΤΗΤΑ 



























ΔΗΜΟΣ 



























ΠΕΡΙΦΕΡΕΙΑΚΗ 

ΕΝΟΤΗΤΑ 



























αριθμός πρωτ/λου 
(Δ.Ο.Ε.) 

ΗΜΕΡΟΜΗ 

ΝΙΑ 



























ΑΡ.ΠΡΩΤ. 



























αριθμός πρωτ/λου 
(Δ.Ε.) 

ΗΜΕΡΟΜΗ 

ΝΙΑ 



























ΑΡ.ΠΡΩΤ. 

Α.Δ.Τ. 



























ΠΑΤΡΩΝΥΜΟ 

ΕΚΜ/ΣΗΣ 

(ΕΕ) 



























ΚΩΔΙΚΟΣ 

ΕΛ.Γ.Ο. 

Διευκρίνηση: Στην περίπτωση παραγωγού με δύο ή και περισσότερες κτηνοτροφικές εκμεταλλεύσεις, θα πρέπει να δηλώνονται οι εισκομίσεις ανά εκμετάλλευση 

ΥΠΟΔΕΙΓΜΑ 3 

ΜΗΝΙΑΙΑ ΔΗΛΩΣΗ ΠΡΟΜΗΘΕΙΑΣ ΕΙΔΩΝ ΓΑΛΑΚΤΟΣ και ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ 

ΑΠΟ Ε.Ε και ΤΡΙΤΕΣ ΧΩΡΕΣ 

ΚΩΔΙΚΟΣ ΑΓΟΡΑΣΤΗ :_ ΕΤΟΣ :_ 

ΕΠΩΝΥΜΙΑ ΑΓΟΡΑΣΤΗ :_ ΜΗΝΑΣ :_ 



ΜΗΝΙΑΙΑ ΠΟΣΟΤΗΤΑ (κιλά) 

ΜΗΝΙΑΙΑ ΑΞΙΑ (ευρώ) 

ΑΓΟΡΑΣΤΗΣ * 

(Πρώτος =1 , 
Αλλο=2 ) 

ΕΙΣΑΓΟΜΕΝΗ ΠΡΩΤΗ ΥΛΗ 

Ε.Ε 

ΤΡ.ΧΩΡΕΣ 

Ε.Ε 

ΤΡ.ΧΩΡΕΣ 















































































ΣΥΝΟΛΑ 






* Στο πεδίο Αγοραστής συμπληρώνετε με ένα (1) όταν πρόκειται για τον πρώτο Αγοραστή και με δύο (2) όταν 
πρόκειται για τον δεύτερο, τρίτο κ.α 


ΣΦΡΑΓΙΔΑ ΚΑΙ ΥΠΟΓΡΑΦΗ ΥΠΕΥΘΥΝΟΥ 
ΕΠΙΧΕΙΡΗΣΗΣ 

Υπόδειγμα 4 


ΙΔΙΩΤΙΚΟ ΣΥΜΦΩΝΗΤΙΚΟ 

Σήμερα././.στη.μεταξύ τ. 

.Προϊστάμεν.του Εργαστηρίου Ελέγχου 

Ποιότητας Γάλακτος. ως εκπροσώπου του ΕΛ.Γ.Ο. «ΔΗΜΗΤΡΑ» 

και του. ως εκπροσώπου του Αγοραστή- 

Μεταποιητή. με κωδικό ΕΛ.Γ.Ο.: . και έδρα 

.συμφωνήθηκαν τα ακόλουθα: 

Για το γαλακτοκομικό έτος . και συγκεκριμένα για το διάστημα από././. 

έως ././., ο Αγοραστής-Μεταποιητής αναλαμβάνει με φροντίδα του να 

πραγματοποιεί τη δειγματοληψία. 

α) Ο Στο σύνολο των παραγωγών του. 

β) Π Στους παραγωγούς της συνημμένης κατάστασης. 

Η δειγματοληψία θα γίνεται σύμφωνα με τη συνημμένη οδηγία δειγματοληψίας του 
ΕΛ.Γ.Ο. «ΔΗΜΗΤΡΑ» και μετά από εκπαίδευση του δειγματολήπτη του αγοραστή-μεταποιητή 
από το εργαστήριο του ΕΛ.Γ.Ο. «ΔΗΜΗΤΡΑ», στο σύνολο των παραγωγών του των 
περιπτώσεων α ή β, ανελλιπώς για όλα τα εισκομιζόμενα είδη γάλακτος. 

Τα δείγματα θα παραδίδονται από τον Αγοραστή-Μεταποιητή για ανάλυση είτε στο 
Εργαστήριο του ΕΛ.Γ.Ο. «ΔΗΜΗΤΡΑ» είτε στις εγκαταστάσεις του αγοραστή-μεταποιητή είτε σε 
άλλο σημείο που θα συμφωνηθεί, συνοδευόμενα πάντα με το αντίστοιχο πρωτόκολλο 
δειγματοληψίας η οποία τελεί υπό την έγκριση του ΕΛ.Γ.Ο. «ΔΗΜΗΤΡΑ» και γίνεται σύμφωνα 
με την ενωσιακή νομοθεσία και τα διεθνή πρότυπα. 

Επομένως, για το εν λόγω διάστημα, η εισφορά που επιβαρύνει τον αγοραστή- 
μεταποιητή γάλακτος μειώνεται στο 0,45% στην ανά κιλό αξία του αγελαδινού γάλακτος και 
0,40% στην ανά κιλό αξία των λοιπών ειδών γάλακτος, αντί της ειδικής εισφοράς 0,50% που 
καταβάλλει, όταν χρησιμοποιεί εξ ολοκλήρου την υποστηρικτική - υλικοτεχνική και εργαστηριακή 
υποδομή του ΕΛ.Γ.Ο. «ΔΗΜΗΤΡΑ. 

(Σημείωση: η συνολική εισφορά που αποδίδεται ανέρχεται κατά μέγιστο στο 0,75% στην ανά κιλό 
αξία όλων των ειδών γάλακτος συμπεριλαμβανομένης της εισφοράς 0,25% που υποχρεούται να 
καταβάλει ο παραγωγός). 

Σε περίπτωση παράβασης των παραπάνω όρων, συμφωνείται ότι ο Αγοραστής- 
Μεταποιητής θα απολέσει το δικαίωμα καταβολής της παραπάνω μειωμένης ειδικής 
εισφοράς και θα υποχρεούται στην καταβολή της πλήρους. 

Το παρόν συντάσσεται σε τρία (3) πρωτότυπα αντίτυπα, από ένα για κάθε 
συμβαλλόμενο και ένα αποστελλόμενο στη Δ/νση Διαχείρισης Ελέγχων Γάλακτος και Κρέατος 
του ΕΛ.Γ.Ο. «ΔΗΜΗΤΡΑ» στη Θεσσαλονίκη άμεσα με την έναρξη των ελέγχων. 

Οι συμφωνούντες 

Για τον ΕΛ.Γ.Ο. «ΔΗΜΗΤΡΑ» Για τον Αγοραστή-Μεταποιητή 

(υπογραφή- σφραγίδα) (υπογραφή- σφραγίδα) 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Δεκεμβρίου 2015 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΧΟΥΛΙΑΡΑΚΗΣ ΜΑΡΚΟΣ ΜΠΟΛΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ίίοριρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιβΐΙ: ννβόπΐ33ΐβι·.β1@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































